A4-0440/98

Πρόταση οδηγίας του Συμβουλίου που αφορά την τροποποίηση της οδηγίας 94/4/ΕΚ του Συμβουλίου της 14ης Φεβρουαρίου 1994 και την παράταση των προσωρινών μέτρων παρέκκλισης που εφαρμόζονται στη Γερμανία και την Αυστρία (COM(98)0473 - C4-0515/98 - 98/0250(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

ΑΡΘΡΟ 1

Άρθρο 3, παράγραφος 2 (οδηγία 94/4/ΕΚ)

>Αρχικό κείμενο>

"2. Κατά παρέκκλιση της παραγράφου 1, η Ομοσπονδιακή Δημοκρατία της Γερμανίας και η Δημοκρατία της Αυστρίας έχουν το δικαίωμα να λάβουν τα αναγκαία μέτρα για να συμμορφωθούν με την παρούσα οδηγία το αργότερο την 1η Ιανουαρίου 2003, όσον αφορά τα εμπορεύματα που εισάγονται από τους ταξιδιώτες οι οποίοι εισέρχονται στο γερμανικό ή το αυστριακό έδαφος από χερσαία σύνορα με άλλες χώρες εκτός των κρατών μελών και των μελών της ΕΖΕΣ ή, ανάλογα με την περίπτωση, ακτοπλοϊκώς με προέλευση τις εν λόγω χώρες.

>Κείμενο μετά την ψηφοφορία στο ΕΚ>

"2. Κατά παρέκκλιση της παραγράφου 1, η Ομοσπονδιακή Δημοκρατία της Γερμανίας και η Δημοκρατία της Αυστρίας έχουν το δικαίωμα να λάβουν τα αναγκαία μέτρα για να συμμορφωθούν με την παρούσα οδηγία το αργότερο την 1η Ιανουαρίου

2002, όσον αφορά τα εμπορεύματα που εισάγονται από τους ταξιδιώτες οι οποίοι εισέρχονται στο γερμανικό ή το αυστριακό έδαφος από χερσαία σύνορα με άλλες χώρες εκτός των κρατών μελών και των μελών της ΕΖΕΣ ή, ανάλογα με την περίπτωση, ακτοπλοϊκώς με προέλευση τις εν λόγω χώρες.

>Αρχικό κείμενο>

Πάντως, αυτά τα κράτη μέλη εφαρμόζουν, από την 1η Ιανουαρίου 1999, ατέλεια που δεν θα είναι κατώτερη των 100 Ecu κατά τις εισαγωγές που πραγματοποιούν οι αναφερόμενοι στο προηγούμενο εδάφιο ταξιδιώτες. Τα εν λόγω κράτη μέλη δεσμεύονται να αυξήσουν σταδιακά, από κοινού, το ποσό αυτό προκειμένου να εφαρμόζεται στις εν λόγω εισαγωγές, το αργότερο την 1η Ιανουαρίου 2003, το όριο που ισχύει στην Κοινότητα.»

>Κείμενο μετά την ψηφοφορία στο ΕΚ>

Πάντως, αυτά τα κράτη μέλη εφαρμόζουν, από την 1η Ιανουαρίου 1999, ατέλεια που δεν θα είναι κατώτερη των 100 Ecu κατά τις εισαγωγές που πραγματοποιούν οι αναφερόμενοι στο προηγούμενο εδάφιο ταξιδιώτες.

Από 1ης Ιανουαρίου 2002 εφαρμόζουν το όριο των 175 Ecu που ισχύει στην Κοινότητα».

(Τροπολογία 2 )

ΑΡΘΡΟ 2α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2α

Η Επιτροπή εκπονεί, μέχρι την 30ή Ιουνίου 1999, μελέτη στην οποία εξετάζονται λεπτομερώς οι συνέπειες της πρώτης φάσης της αύξησης του επιπέδου των ατελειών για τους τοπικούς προμηθευτές και κυρίως για τις μικρές και μεσαίες επιχειρήσεις στις παραμεθορίους περιοχές της Ομοσπονδιακής Δημοκρατίας της Γερμανίας και της Δημοκρατίας της Αυστρίας.

(Τροπολογία 3 )

ΑΡΘΡΟ 2β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2β

Στην εν λόγω μελέτη η Επιτροπή παρουσιάζει συγκεκριμένες προτάσεις, προκειμένου οι ενδιαφερόμενες επιχειρήσεις να προετοιμασθούν για τις νέες οριακές τιμές, μέσω καταλλήλων μέτρων, κυρίως στον τομέα της διαρθρωτικής πολιτικής.

(Τροπολογία 4)

ΑΡΘΡΟ 2γ (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2γ

Στην εν λόγω μελέτη, τέλος, η Επιτροπή παρουσιάζει συγκεκριμένες προτάσεις, προκειμένου οι χώρες που συνορεύουν με την γερμανική ή την αυστριακή επικράτεια, εκτός από τα κράτη μέλη και τα μέλη της ΕΖΕΣ, να προσαρμοσθούν ταχέως στο σύστημα ανταγωνισμού της Ευρωπαϊκής Κοινότητας στο πλαίσιο της προενταξιακής στρατηγικής, με στόχο να αποτραπούν διασυνοριακές στρεβλώσεις της αγοράς.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Συμβουλίου που αφορά την τροποποίηση της οδηγίας 94/4/ΕΚ του Συμβουλίου της 14ης Φεβρουαρίου 1994 και την παράταση των προσωρινών μέτρων παρέκκλισης που εφαρμόζονται στη Γερμανία και την Αυστρία (COM(98)0473 - C4-0515/98 - 98/0250(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0473 - 98/0250(CNS)) ((ΕΕ C 273 της 2.9.1998, σελ. 8 )),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 99 της Συνθήκης ΕΚ (C4-0515/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Οικονομικής, Νομισματικής και Βιομηχανικής Πολιτικής (A4-0440/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. ζητεί, σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς, και ζητεί να αρχίσει η διαδικασία συνεννόησης[semigr ]

4. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.